Brautskráð frá Landbúnaðarháskóla Íslands Nemendur Landbúnaðarháskóla Íslands á háskólabrautum og búfræði voru brautskráðir sl. föstudag við athöfn í Reykholtskirkju að viðstöddu fjölmenni . Alls útskrifuðust 47 búfræðingar , en 27 með BS í búvísindum , náttúru - og umhverfisfræði , skógfræði og landgræðslu . Þá luku níu nemendur meistaranámi í rannsóknabundnu námi og tveir meistaranámi í skipulagsfræðum . Drífa Árnadóttir og Katrín Pétursdóttir fengu verðlaun fyrir frábæran árangur fyrir lokaverkefni á BS-prófi en Aron Stefán Ólafsson fékk verðlaun fyrir bestan árangur á BS-prófi . Brynja Davíðsdóttir fékk verðlaun fyrir góðan árangur á MS-prófi og Egill Þórarinsson verðlaun fyrir góðan árangur á MS-prófi í skipulagsfræðum .